આજના નવયુવાનો માટે જ નહીં, વયસ્ક લોકો માટે પણ પોતાનાં નવજુવાન પુત્રો કે પૌત્રીઓ કે પત્ની પાસેથી ઓછામાં ઓછી સેવા લેવી પડે એવું સ્વાસ્થ્ય રાખવાની ફરજ છે. આજે ડગલે ને પગલે કોઈ ને કોઈ બીમારી માણસને આંબી લે છે. એ હાલતમાં તમારું સ્વાસ્થ્ય એકદમ સારું રાખવાની આપણા સૌની ફરજ છે. આજે સ્વામી વિવેકાનંદ કહે છે એ ‘ધ્યેય’પ્રાપ્તિ માટે તમારું ધ્યેય નક્કી કરો કે ‘હું મરતાં સુધી મારા શરીર માટે કોઈની સેવા નહીં લઉં. મારા નવજુવાન પુત્રો કે પુત્રીઓને તેમની પોતાની સ્વતંત્ર જિંદગી માણવા દઈશ. હું કોઈ પણ હિસાબે મારું સ્વાસ્થ્ય સારું રાખીશ અને બીમાર નહી પડું.’